29. ja 30. oktoobril näitab oma töid New Yorgi Eesti Majas armeenia-eesti kunstnik ja muusik Ashot Jegikjan.  Armeenias sündinud ja Jerevani Muusikaakadeemias muusikalise kõrghariduse omandanud muusik Ashot Jegikjan sattus 1984. aastal Tallinnasse juhuslikult kontserti andma ning tuli aasta pärast tagasi, et Eestis kunstniku ning luuletaja leiba proovida.  Tema esimene kunstinäitus toimus aasta hiljem Riias ning sellest ajast on ta peaaegu igal aastal uue maalinäitusega esinenud. 1997. a. ühines Ashot Jegikjan Eesti Kunstnike Liiduga ning alates 1992. aastast nimetab kunstnik oma stiili mummuism'iks.  Kunstnik ise on oma stiili kohta kirjutanud: "Paljud lähenevad mulle ja ütlevad: "Räägi meile, mis on mummuism!"- "Mummuism on täiskuu." - "Mummuism on jäljed, mille on jätnud aeg, mummuism on maailmakaart."  Ka on ta öelnud, et tema jätkuvaks  inspiratsiooniallikaks on tema lapsepõlv, mis oli tulvil õnne.    Mummuistlikud hetked  New Yorgi Eesti Majas  29. ja 30. oktoobril 2009  Kunstnik on ise kohal.  NYEHS